Title: 563-Kamstrup-Energimåler Multical 403.pdf
Konfigurerbare wired M-Bus-moduler Wired M-Bus-moduler er standardiseret i henhold til den europæiske standard EN13757. Tovejs- kommunikation mellem M-Bus og energimåler sker gennem en digital isolator, hvilket giver galvanisk adskillelse mellem M-Bus og måler. Modulet understøtter både primær, sekundær og enhanced sekundær adressering. Modulet kan kommunikere med 300, 2400, 9600 og 19200 baud kommunikationshastighed og detekterer automatisk den benyttede hastighed. Det udsendte datagram kan konfigureres til at indeholde forskellige registerkombinationer ved hjælp af programmet METERTOOL HCW og READy Manager. Modulet kan aflæses med indtil 10 sekunders interval, uden at batterilevetiden påvirkes. For yderligere information henvises til datablad om M-Bus-moduler til MULTICAL® 403.